Garpenberg

Garpenberg on taajama Hedemoran kunnassa Ruotsin Taalainmaan läänissä. Kaivospaikkakuntana ja entisenä ruukkiyhdyskuntana tunnetussa Garpenbergissä asuu nykyisin runsaat 500 ihmistä. 

Kuningas Kustaa Vaasa perusti Garpenbergiin rautaruukin 1500-luvun puolivälissä. Se toimi 1900-luvun alkuvuosiin asti. 

Kaivostoiminta perustui pitkään rautamalmin louhintaan, mutta sittemmin tärkeiksi metalleiksi nousivat kulta, hopea, lyijy ja sinkki. Boliden-yhtiö rikasti Garpenbergissä vuonna 2022 lähes 3 000 kilotonnia malmia. 1980-luvun puolivälissä Garpenbergistä löydettiin esiintymä, jossa oli arviolta kahdeksan miljoonaa tonnia hopeaa. Siihen päästiin käsiksi kuivattamalla järvi ja louhimalla malmia järvenpohjan avolouhoksesta.

Ruotsin metsäalan korkeakoulu sijaitsi vuodesta 1915 Garpenbergissä, liittyi Ruotsin maatalousyliopistoon 1977 ja siirrettiin muualle 1996.

Lähteet

Aiheesta muualla

Ruotsin taajamat
Ruotsin ruukit
Hedemoran kunta